NVG gaan nie Zuma se seun vervolg nieDuduzane Zuma Foto: africa.widmi.com Die Nasionale Vervolgingsgesag (NVG) het gesê hy gaan, weens onvoldoende bewyse, nie pres. Jacob Zuma se seun ná ŉ noodlottige ongeluk vervolg nie. “Die saak sal na ŉ landdros verwys word vir ŉ formele geregtelike doodsondersoek,” het Nathi Mncube, woordvoerder van die NVG, Donderdag gesê. Die ondersoek moet bepaal of die ongeluk as gevolg van ŉ menslike fout plaasgevind het. Duduzane Zuma het glo in Februarie ŉ minibustaxi in Rivonia, Johannesburg, met sy Porsche gestamp. Die taxi het omgeslaan en een persoon is dood en drie ander beseer. Hoofsuperintendent Wayne Minnaar, woordvoerder van die metropolisie, het in daardie stadium gesê die Porsche het die taxi by die Grayston-afrit op die M1-suid van agter getref. IOL het destyds berig ŉ 14-jarige is dood. Die Sunday Times het egter berig die slagoffer was ŉ 30-jarige vrou, Phumzile Dube. Lees ook: Zuma se seun ondervra oor noodlottige ongeluk Zuma se seun moontlik vir strafbare manslag ondersoek